
Peremeheta ehitise hõivamise menetluse algatamine 
(garaažiboks aadressil Võidu tänav  17G, Narva)
 1.  Asjaolud ja menetluse käik

Narvas aadressil Võidu tänav 17G asub reformimata maal garaažiboks pindalaga 9,9 m2.

Maa-ala pindalaga 75 m2  anti Kultuuriosakonnale  üle  garaaži ehitamiseks  Narva Linna  TSN Täitevkomitee 11.10.1977.a otsusega 288, maaüksuse plaan vormistati  05.09.1980. a.

Praegu pole garaaži omanik teada, garaaž pole ehitisregistris registreeritud, samuti polnud see  registreeritud hooneregistris. Garaažiboks on Narva Linnavalitsuse Kultuuriosakonna  kasutuses, kuid ei ole  bilansis. Garaaži ehitusdokumentatsioon puudub. 

Käesoleva ajani ei ole keegi esitanud avaldusi või dokumente, mis tõendavad kolmandate isikute omandiõigust ülalnimetatud garaažiboksile.
Vastavalt Narva Linnavolikogu 27.01.1999. a määrusega nr  80/39 kinnitatud “Peremeheta ehitise hõivamise korrale Narva linnas” on vaja kehtestada nimetatud vara peremehetus.

Narva Linnavalituse linnavarakomisjoni arutas antud küsimust 03.06.2015 koosolekul (protokoll nr 6) ja soovitas algatada menetlus Narva linnas aadressil Võidu tänav 17G asuva garaažiboksi peremehetuse tuvastamiseks.

2. Õiguslikud alused
Vastavalt asjaõigusseaduse rakendamise seaduse § 13 lõikele 2 on peremehetu ehitise hõivamise õigus ja kohustus kohalikul omavalitsusel ja riigil Vabariigi Valitsuse kehtestatud korras.

Vabariigi Valitsuse 08.08.1996. a määrusega nr 211 kinnitatud “Peremehetu ehitise hõivamise korra” punkti 8 kohaselt selgitab ehitise peremehetuse välja kohalik omavalitsus, kes hindab ehitist ja võtab selle arvele. Kui ehitisel ei ole valdajat, määrab kohalik omavalitsus ehitisele hooldaja.

Vastavalt Narva Linnavolikogu 27.01.1999. a määrusega nr 80/39 kinnitatud “Peremeheta ehitise hõivamise korra Narva linnas” punktile 8 kehtestab Narva Linnavalitsuse Arhitektuuri- ja Linnaplaneerimise Ameti ettepaneku järgi ehitise peremehetuse linnavalitsus, kes ehitise valdaja puudumisel annab hooldaja õigused ja kohustused üle Narva Linnavalitsuse Arhitektuuri- ja Linnaplaneerimise Ametile. Hooldaja võtab ehitise arvele ja teostab selle hindamise.
3. Otsus

3.1. Algatada menetlus Narva linnas aadressil Võidu prospekt 17G asuva garaažiboksi peremehetuse tuvastamiseks.

3.2. Panna ehitise hooldeõigused ja kohustused Narva Linnavalitsuse Arhitektuuri– ja Linnaplaneerimise Ametile.

3.3. Narva Linnavalitsuse Arhitektuuri– ja Linnaplaneerimise Ametil võtta antud ehitis arvele ja teostada selle hinnang.
3.4. Narva Linnavalitsuse Arhitektuuri– ja Linnaplaneerimise Ametil teha korraldus teatavaks avalikkusele Narva linnas peremeheta ehitise hõivamise korras kehtestatud nõuete kohaselt.
4. Rakendussätted
4.1. Korraldus jõustub  seadusega  sätestatud  korras.

4.2. Korraldust võib  vaidlustada  Tartu Halduskohtu  Jõhvi kohtumajas 30 päeva jooksul arvates  korralduse  teatavakstegemisest. 

Eduard East 






Üllar Kaljuste
Linnapea                                                                        
Juriidilise teenistuse juhataja

linnasekretäri ülesannetes
